**Årsager til ugennemsigtigt, tåget, mælket vand**

Der er 3 hovedårsager til, at vand bliver tåget, mælket eller ugennemsigtigt

**A. Når man bruger klor baseret på kalk (klorgranulat eller pulver)**

* Årsag: Kalkpartiklerne i kloren vil blive opløst og gøre vandet tåget
* Handling: Vent stille og roligt indtil filtret i løbet af de kommende timer fjerner kalkpartiklerne  
  igen. Hvis det ikke ”går hurtigt nok” eller hvis ikke alle de små partikler bliver opfanget af filtret, så tilsæt en flokningstablet i skimmeren.  
  OBS. Husk, at flokningsmidler ikke må bruges sammen med papirfiltre eller Nature 2 produkter. Begge dele vil lynhurtigt blive stoppet til og dermed få ødelagt deres funktion

**B. Når PH værdien er for høj.**

* Årsag: PH værdien er en måleenhed der går fra 0 til 14 og som fortæller hvor surt eller basisk vandet er. Når vandets Ph værdi stiger over 7.4, blive vandet mere og mere ugennemsigtigt
* Handling: Test dit vand og tilsæt Ph plus eller tvekulsurt natron for at hæve PH værdien eller PH minus eller saltsyre for at sænke den. PH værdien skal af forskellige grunde holdes på mellem ca. 7 og 7.4 i en swimmingpool

**C. Når der er en ”ophobning” af organisk materiale i bassinvandet.**

”Organisk materiale” består både af metalliske opløsninger, diverse salte og biologiske affaldsstoffer fra de badende og omgivelserne

* Årsag: I takt med ophobningen af affaldsstoffer, bliver poolvandet stigende ugennemsigtigt
* Handling: ”Brænd”, ”oxider” alle affaldsstofferne med en chokklorering. Bruger De klor skal de bruge mellem 150 og 300 g klorgranulat pr. 10.000 ltr. vand. Bruger De en anden form for desinfektion, så læs brugsvejledningen nøje. Den skal være på dansk.